Source: https://www.isover.lt/ultimate-protect-priesgaisriniai-ir-dumu-salinimo-ortakiai
Timestamp: 2020-07-04 00:35:57+00:00
Document Index: 4629643

Matched Legal Cases: ['ect ', 'ECT ', 'ect ', 'ect ', 'ect ', 'ect ', 'ect ', 'ect ', 'ECT ', 'ECT ', 'ect ', 'ect ', 'ect ', 'ect ', 'ECT ', 'ect ', 'ect ', 'ect ', 'ect ', 'ect ']

ULTIMATE Protect priešgaisriniai ir dūmų šalinimo ortakiai
Ortakiai yra vieni iš galimų gaisro plitimo kelių. Patikimi priešgaisriniai ir dūmų šalinimo ortakiai, tinkamas jų įrengimas yra itin svarbu siekiant sustabdyti gaisro plitimą iš gaisro židinio į kitas patalpas, užtikrinti saugius evakuacijos kelius, pašalinti dūmus iš degančios patalpos.
Priešgaisriniai ir dūmų šalinimo ortakiai (kanalai) privalo atitikti Lietuvos Respublikos aplinkos ministro patvirtinto Reglamentuojamų statybos produktų sąrašo reikalavimus - išbandyti ir klasifikuoti pagal standartus LST EN 1366-1, LST EN 1366-8, LST EN 13501-3, LST EN 13501-4 ir kt. ir turėti jų pagrindu išduotus atitikties dokumentus.
Ugniai atsparūs ir dūmų šalinimo ortakiai įrengiami pagal konkretaus gamintojo reikalavimus ir montavimo instrukcijas.
Kad pastate (patalpose) būtų įrengti tinkami ortakiai, turi būti įvertinta:
paskirtis: „ugniai atsparus“, viršslėgio“ ar „dūmų šalinimo“ ortakis;
ortakio forma: apvalus ar stačiakampis;
reikalavimai plieniniams ortakiams: skardos storis, sandarumo klasė (pagal atitikties dokumentų reikalavimus) ir kt.;
ortakio klasifikavimas: atsparumą ugniai EI, ugnies padėtis ortakio atžvilgiu, slėgis sistemoje, jeigu reikalinga sandarumas dūmams.
Netikslu, ir net klaidinga, projektinėje dokumentacijoje nurodyti tik priešgaisrinės izoliacijos storį. Skirtingų gamintojų priešgaisrinių ar dūmų šalinimo ortakių sprendimai, apimantys plieninius ortakius (sandarumo klasė, skardos storis ir kt.), ortakių sutvirtinimą, izoliacinės medžiagos tvirtinimą ir kitus reikalavimus, gali būti skirtingi. Nurodžius tik izoliacinės medžiagos storį, sistemos gali būti „sumaišytos“.
Klaidingai parinktas ortakis, pvz. dūmų šalinimo sistemoje, kur galimi dideli neigiami slėgiai, panaudotas priešgaisrinis ortakis, gali būti mechaniškai pažeistas; neteisingai parinkus izoliaciją ar jos storį, ortakio skardos storį ir kt. , ortakio ugniai atsparumas ugniai EI bus mažesnis nei numatyta.
Abiem atvejais ortakis neatliks savo funkcijos su galimomis pasekmėmis: gali nukentėti žmonės, nešalinami dūmai, greičiau nei numatyta išplisti ugnis.
Ugniai atsparūs ortakiai bandomi pagal standartą EN 1366-1, klasifikuojami pagal standartus LST EN 13501-3, LST EN 15882-1. Ir stačiakampiai, ir apvalūs priešgaisriniai ortakiai bandomi ir klasifikuojami pagal keturis scenarijus – realiame gyvenime galimus atvejus:
Pagal standarto LST EN 1366-1 nuostatas, priklausomai nuo ortakio tipo ir ugnies padėties, bandomi standartizuotų matmenų ortakiai. Bandymų rezultatai galioja ortakiams, kurių matmenys neviršyja standarte nurodytų dydžių (didesnių matmenų ortakiai turi būti bandomi papildomai). Didžiausi klasifikuojamų ortakių matmenys:
apvalūs ortakiai 1000mm;
stačiakampiai ortakiai 1250x1000mm.
Priešgaisriniai ortakiai skirti atvejams, kai teigiamas ar neigiamas slėgis sistemoje yra iki 300Pa.
Reikalingi izoliacijos storiai priklauso nuo bandymų scenarijaus, bet nepriklauso nuo ortakio matmenų.
Statybos techniniuose reglamentuose, projektavimo taisyklėse ortakių ugniai atsparumo reikalavimai pateikiami minutėmis, pvz. EI30. Pilnas klasifikavimas – ortakio orientacija, ugnies padėtis ortakio atžvilgiu – nenurodoma, nes tai priklauso kiekvienu konkrečiu atveju ir turi būti pateikiama projektinėje dokumentacijoje.
Pavyzdžiui, ugniai atsparaus ortakio klasifikacija EI30 (ho ve o->i) žymi:
EI30 - ortakio ugniai atsparumo laikas minutėmis (30min.), išlaikant vientisumo ir izoliacijos kriterijus;
ho ve - klasifikacija galioja horizontaliam ir vertikaliam ortakiui. Gali būti nurodyta tik viena iš padėčių.
Šiuo atveju ortakio atsparumas ugniai galioja nurodytai ortakio orientacijai.
o->i - nurodo ugnies padėtį ortakio atžvilgiu (outside-> inside). Šis žymėjimas parodo, kad ortakis skirtas kai ugnis yra ortakio išorėje; atitinkamai žymėjimai:
i ->o - ugnis ortakio viduje (inside->outside);
o<->i - ortakis skirtas naudoti esant bet kuriai ugnies padėčiai ortakio atžvilgiu.
Ugniai atsparūs ortakiai ir dūmų šalinimo kanalai gali būti papildomai žymimi „S“ (sandarumas dūmams), pvz. priešgaisrinis ortakis EI30 (ho ve o->i)S . Bandant, sandarumas dūmams yra vienas iš parametrų vertinant ortakio vientisumą, turi neviršyti atitinkamo dūmų nuotėkio dydžio. Jeigu priešgaisrinio ortakio dūmų nuotėkis yra ≤10m3/m2h, ortakis klasifikuojamas kaip sandarus dūmams ir žymima „S“. Atitinkamai dūmų šalinimo kanalai klasifikuojami sandarūs dūmams, kai nuotėkis neviršyja 5m3/m2h.
DŪMŲ ŠALINIMO KANALAI (ORTAKIAI)
Dūmų šalinimo kanalai yra sudėtinė dūmų ir šilumos kontrolės sistemų dalis. Pagrindinė paskirtis - užtikrinti dūmų ir karštų dujų ištraukimą iš degančios patalpos ir/arba dūmų šalinimą po gaisro. Dūmų šalinimo kanalai taip pat gali būti naudojami viršslėgiui sudaryti neuždūmijamuose patalpose ir kaip kombinuota sistema skirta dūmui šalinimui ir patalpų vėdinimui.
Yra dviejų rūšių dūmų ištraukimo ortakiai:
atskiros patalpos (žymima “single”), kai dūmai ir karštos dujos iš degančios patalpos ištraukiami į pastato išorę, bet kanalai neina per kitą patalpą;
kelių patalpų (žymima “multi”), kai dūmų ir šilumos šalinimo kanalai, ištraukia dūmus ir karštas dujas ir eina per kitas patalpas. Šiuo atveju iš degančios patalpos turi būti ne tik ištraukiami dūmai ir karštos dujos, bet kanalas privalo atlikti ir ugnies atskyrimo funkciją, užtikrinant atitinkamą atsparumo ugniai laiką.
Priešgaisriniai ir dūmų šalinimo ortakiai yra skirtingos paskirties. Priešgaisrinių ortakių dūmui šalinimui naudoti negalima. Esminis priešgaisrinių ortakių ir dūmų šalinimo kanalų skirtumas – žymiai didesnis dūmų šalinimo kanalų mechaninis atsparumas.
Dūmų šalinimo ortakiams keliami itin griežti reikalavimai - reikalingi papildomi bandymai pagal LST EN 1366-8 standartą, atliekami tik ugniai atspariems ortakiams, kurie išlaikė papildomą bandymą prie padidinto 500Pa neigiamo slėgio ir ugniai atsparumo bandymus nustatytam laikotarpiui pagal EN 1366-1 standartą.
Dūmų šalinimo ortakiai skirti “dirbti” esant itin dideliems neigiamiems slėgiams (iki -1500Pa), dėl to, kaip taisyklė, reikalingas papildomas ortakių išorinis ar/ir vidinis sutvirtinimas. Leistinas maksimalus slėgis nurodomas ortakio klasifikacijoje.
Kaip ir priešgaisrinių ortakių atveju, norminiuose dokumentuose ugniai atsparumo reikalavimai pateikiami minutėmis, nenurodant pilno žymėjimo. Projektinėje dokumentacijoje turi būti pateikiamas pilnas klasifikavimas, pvz.:
EI60 (h0 ve) S 1000 multi. Žymėjimo paaiškinimas:
EI60 – vientisumo ir izoliacijos kriterijai minutėmis (60min);
ho ve - ortakis skirtas dūmų šalinimui horizontalioje ir vertikalioje padėtyse;
1000 - leistinas maksimalus sumažintas slėgis, Pa (1000Pa); maksimalus leistinas viršslėgis 500Pa.
S - ortakis sandarus dūmams;
multi - kelių patalpų dūmų kontrolės kanalas;
ULTIMATE PROTECT - priešgaisrinių ir dūmų šalinimo ortakių izoliacija be kompromisų
Ortakiai, izoliuoti ULTIMATE Protect gaminiais, išbandyti pagal LST EN 1366-1 ir LST EN 1366-8 standartus, klasifikuoti pagal LST EN 13501-3, LST EN 15882-1, LST EN 13501-4 standartus ir jų atitiktį patvirtina Gaisrinių Tyrimų Centro išduotas sertifikatas ir klasifikacijos.
UAB “Saint-Gobain Statybos Gaminiai” Lietuvoje tiekia aiškiai apibrėžti gaminius: ULTIMATE Protect (U Protect) mineralinės vatos plokštes ir armuotus demblius, komplektuojančias medžiagas, skirtus priešgaisrinei ir dūmų šalinimo ortakių izoliacijai.
Priešgaisrinių ir dūmų kontrolės ortakių izoliavimas atliekamas ULTIMATE U Protect mineralinės vatos gaminiais - apvalūs ortakiai izoliuojami armuotais dembliais ULTIMATE Protect Wired Mat 4.0 ALU1 (Black), stačiakampiai - plokštėmis ULTIMATE Protect Slab 4.0 ALU1 (Black).
Lentelėse žemiau nurodyti reikalingi ULTIMATE Protect izoliacijos storiai ugniai atspariems ir dūmų šalinimo ortakiams, priklausomai nuo ugniai atsparumo laiko, ortakio orientacijos ir ugnies padėties.
ULTIMATE PROTECT PRIEŠGAISRINIAI ORTAKIAI
ULTIMATE PROTECT DŪMŲ ŠALINIMO ORTAKIAI
EI120 (ho ve) S 1000multi
Izoliacija: 120mm U Protect WNM 4.0 Alu1 (Black)
EI60 (hove) S 500multi
Izoliacija: 80mm U Protect Slab 4.0 Alu1 (Black)
EI120 (ho ve) S 500multi
Izoliacija: 90mm U Protect Slab 4.0 Alu1 (Black)
Žymėjimo paaiškinimas EI60 (ho ve) S 1000multi
ho, ve - ortakis skirtas šalinti dūmams horizontalioje ir vertikalioje padėtyse;
1000 - maksimalus leistinas sumažintas slėgis, Pa; visais atvejais maksimalus leistinas viršslėgis 500Pa.
S - sandarumas dūmams;
multi - ortakis skirtas šalinti dūmus iš kelių patalpų.
Svarbu ne tik tinkama izoliacinė medžiaga, bet ir komplektuojantys gaminiai: plieniniai ortakiai, tvirtinimo detalės, sandarinimo medžiagos ir kt. Ugniai atsparių ortakių detalios įrengimo taisyklės ir reikalavimai pateikiama ULTIMATE Protect ugniai atsparių ortakių montavimo instrukcijoje. Pagrindiniai reikalavimai ir duomenys pateikiami lentelėje žemiau.
ULTIMATE PROTECT Ugniai atsparių ortakių Pagrindiniai duomenys
Dūmų kontrolės kanalai montuojami kaip ir ugniai atsparūs ortakiai, papildomai sutvirtinant apvalius ortakius plieniniais 40x5mm flanšais, stačiakampius ortakius – su vidiniu tvirtinimu plieniniais vamzdeliais/sriegtiniais strypais. Detalios įrengimo taisyklės ir reikalavimai pateikiami ULTIMATE Protect dūmų šalinimo kanalų montavimo instrukcijoje.
UAB „Saint-Gobain statybos gaminiai“ turi teisę keisti ar papildyti informaciją.
Galioja nuo paskutinio keitimo datos (2019.11.15).
ULTIMATE Protect sertifikatas 2018
Apvalių dūmų šalinimo ortakių EI30-120(ho ve)S 1000multi klasifikavimo ataskaita
Stačiakampių dūmų šalinimo ortakių EI30(ho)S 1500multi klasifikavimo ataskaita
Stačiakampių dūmų šalinimo ortakių EI30-90(ho ve)S 500multi klasifikavimo ataskaita
Stačiakampių dūmų šalinimo ortakių EI120(ho ve)S 500multi klasifikavimo ataskaita
ULTIMATE Protect ugniai atsparūs ortakiai. Montavimo instrukcija Nr.SGI-UP1_2016.v1
ULTIMATE Protect dūmų šalinimo ortakiai. Montavimo instrukcija Nr. SGI-UPD1.1/2019
U Protect ortakiai. Klausimai ir atsakymai.
Sertifikatas 1220CPR1810 EN
Sertifikatas 1220CPR1811 EN